呢期太多事好似低氣壓翳住翳住,
睇Wyman instagram,就有一單令佢感到溫暖嘅故事。
有位網友私訊Wyman,話loop咗好多次阿Y寫嘅《奇洛李維斯回信》,
然後鼓起勇氣寫信俾偶像、網球好手費達拿。
最近終於「等到遠處你為我寫那一封」,
費達拿真係回信俾佢,仲有張簽名相!
其實《奇》歌詞寫嘅事,本身就係真人真事。
Wyman呢個故事係源自好友黎堅惠(Winifred)親身經歷。
Winifred係麥當娜fans,大學時代成日寫信俾娜姐,
連身邊朋友都笑佢老套。
但係有一日,Winifred真係收到麥當娜嘅親筆回信!
多年後,Wyman將呢個故事寫俾薛凱琪,
仲應阿fi要求將主角改成奇洛李維斯。
唔知呢個fans經歷,會唔會引發阿Y寫個《奇洛李維斯回信》下集呢?